钦定古今图书集成/明伦汇编/皇极典/第265卷 > 书经 > 说命上
## 钦定古今图书集成/明伦汇编/皇极典/第265卷 > 书经 > 说命上

王庸作《书以诰》曰：“以台正于四方，台恐德弗类，兹故
弗言。恭默思道，梦帝赉予良弼，其代予言。”乃审厥象，
俾以形旁求于天下，说筑傅岩之野，惟肖，爰立作相，
王置诸其左右，命之曰：“朝夕纳诲，以辅台德。”

〈蔡传〉《朝夕纳诲》者，无时不进善言也。高宗既相说，处之以师傅之职，而又命之“朝夕纳诲”，以辅台德，可谓知所本矣。

“若金，用汝作砺。若济巨川，用汝作舟楫。若岁大旱，用
汝作霖雨。”启乃心，沃朕心。

〈蔡传〉“启乃心”者，开其心而无隐；“沃朕心”者，溉我心而厌饫也。

〈蔡传〉《弗瞑眩》，喻臣言之不苦口也。

“惟暨乃僚，罔不同心以匡乃辟，俾率先王，迪我高后，
以康兆民。呜呼！钦予时命，其惟有终。”说复于王曰：“惟
木从绳则正，后从谏则圣。后克圣，臣不命其承，畴敢
不祗若王之休命？”

〈蔡传〉《木从绳》，喻后从谏，明谏之决不可不受也。然高宗当求受言于己，不必责进言于臣。君果从谏，臣虽不命，犹且承之，况命之如此，谁敢不敬顺其休命乎？